เป็นผื่นเเดงบริเวณขา เเขน บางทีก็ขึ้นตามตัวครับ เป็นผื่นเเดงเฉยๆ ไม่คัน ไม่บวม ส่วนมากจะขึ้นที่ขาตลอด ผมลองสังเกตุดูมันจะขึ้นตอน ร้อน ออกเเดด เหนื่อย เกร็ง ขึ้นมาสักพักเเล้วก็จะหายไป ประมาณนี้อะครับ เป็นตั้งหลายปีเเล้วครับ
สวัสดีค่ะ อาการมีผื่นเเดงบริเวณขา เเขน บางทีก็ขึ้นตามตัว ไม่คัน เวลาออกแดดเป็นมากขึ้น อาจจะเกิดจาก ผื่นภูมิแพ้จากภายในร่างกายเอง มักขึ้นตามข้อพับตำแหน่งต่างๆ แต่ส่วนใหญ่มักจะคัน สาเหตุอื่นๆเช่น ผื่นแดงจากการเสียดสี ความร้อน ผดร้อน ผื่นจากการระคายสัมผัสเช่นสารเคมีหรือผลิตภัณฑ์ต่างๆที่มาใช้กับผิวหนัง หรืออาจเป็นผื่นลมพิษ หากเป็นๆหายๆ ไม่ทิ้งรอย หายเองภายใน 24 ช่วโมงในเบื้องต้น ใช้น้ำเปล่าสะอาดล้างเบาๆบริเวณที่เป็นได้ ไม่ไปขัดถู รักษาความสะอาดให้ดี ไม่ให้เกิดการอับชื้นหรือหมักหมมของเหงื่อไคลสังเกตอาการค่ะ ถ้าผื่นแดงยังเป็นมากอยู่ตลอด ไม่หายไปเองภายใน 24 ชั่วโมง ลุกลาม คันเยอะ หรือสัมพันธ์กับอาหารและยาบางชนิดชัดเจน ควรไปพบแพทย์เพื่อตรวจเพิ่มเติม